google/wiki40b huggingface dataset:
Rindal (tettsted)

Næringsliv

Rindal er det nest største tettsted på Indre Nordmøre, med handels- og servicenæringer, andre næringer, offentlig administrasjon og tjenesteyting, allsidig industri; særlig trevare- og næringsmiddelindustri og hotell. 
Like utenfor tettstedet ligger Bjergen industriområde med trevarebedriftene Rindalshytter, Rindalslist, T-komponent, Bergmoen snekkerverksted og en Bygger'n-butikk, samt metallindustribedriften Alf Kvam og teknologibedriften El-Watch. I anordning til industriområdet ligger også Trollheimen motorsenter. 
Like vest for sentrum finner du YX-bensinstasjon og fiskematprodusenten Norsk Kvalitetsmat.
På Rindalstorget finner du blant annet Coop Prix, Coop Jernvare, Hjørnet Café, Sport1, Coop Elektro og altmuligbutikken Solhaug i første etasje, mens det i andre etasje er kontorer i tillegg til Vullum Design og TCM Rindal, sistnevnte en spesialist i kinesisk medisin.
I samme bygg finner du også Rindal sparebank og Rindal kommunehus. 
På andre siden av torget ligger det gamle og ærverdige Gamle Rindal kommunehus, som har blitt nyoppusset og huser NAV.
Midt på torget står det en statue av den gamle verdensmesteren i langrenn og kombinert, Sigurd Røen samt fontene og benker.

Idrett og kultur

På Kirklandet ligger Rindal kirke, en korskirke i tømmer i nygotisk og sveitserstil, bygd 1874. Kirken er den største på Indre Nordmøre med 519 plasser.
Midt i tettstedet finner du flerbrukshuset Rindalshuset med idrettshall, skytehall, 2 styrkerom, klatrevegg, 4 garderober, solarium, basseng, badstu, kinosal (Attanova), studiesenter, kiosk, kontorfasiliteter og bibliotek.
Et steinkast unna ligger Rindal barne- og ungdomsskole, Rindal barnehage, Rindal bygdemuseum og grusbane.
Her ligger også unike rekreasjons-, tur- og badeområdet Iggeltjønna m/ strand, flere stupetårn, brygge, scene, kiosk, sandvolleyballbane, utendørs grill og stier og veier rundt vannet på sommerstid. Mens det om vinteren er livlig skiaktivitet her. Med utgangspunkt i skistadion, når man et løypenett på 30 km av Rindals totale 100 km oppkjørte løyper, så dette er et fint utgangspunkt for rolige skiturer såvel som trening. Rindal er kjent som skibygda og huset før hele 3 skifabrikker; Rindalski, Troll-ski og Landsemski, sistnevnte reknet som en av verdens beste skiprodusenter fram til oppkjøpet fra Madshus på 1980-tallet. Den mest kjente løperen som gikk på Landsemski var nok Oddvar Brå. Det er planlagt nytt nasjonalt skimuseum i anslutning til Rindal bygdemuseum sitt område. Dette skal vise fram den rike tradisjonen til skibygda Rindal
Gressbanen Trollbanen ligger også på sentrum, lokalisert rett bak Rindalstorget.
IK Rindals-Troll hadde sitt tilhold på Rindal sentrum. Laget ble i 2013 slått sammen med IL Rindøl og Rindal FK til Rindal Idrettslag.
Minilager

Minilager i Norge

Utleie av minilager er en relativt ny bransje i Norge. De første anleggene så dagens lys på begynnelsen av 1990-tallet. Leie av minilager blir stadig mer populært blant private, såvel som bedrifter og organisasjoner i Norge.  For privatpersoner er leie av minilager vanlig i forbindelse med flytting, oppussing o.l. Stadig mindre leiligheter/hus bidrar til et økt behov for ekstern lagring. Leie av minilager blir også stadig mer utbredt blant små- og mellomstore bedrifter. Eksempelvis til lagring av varelager, maskiner, utstyr, arkiv, sesongvarer o.l.
Det finnes per 2018 flere aktører på utleie av Minilager i Norge hvorav Self Storage Group ASA er den største aktøren. Datterselskapet City Self-Storage Norge har utleiemuligheter i Oslo, Drammen og Asker. OK-Minilager er lokalisert i hele Norge, fra Tromsø i nord, til Mandal i Sør.

Minilager - internasjonalt

I USA har minilager-bransjen vokst jevnt og trutt siden begynnelsen av 1970-tallet. Det finnes i dag over 50,000 anlegg som har «Self-storage» som sin primære aktivitet. I Europa har utviklingen tatt fart de siste 10 årene, med Storbritannia og Spania som foregangsland.

Mobilt minilager

Mobilt minilager er et nyere konsept, også dette fra USA. Med et mobilt minilager blir lagerrommet kjørt ut til kunden, der han/hun kan laste inn sine gjenstander. Lagerrommet blir deretter hentet og låst inn i en lagerhall. Med et mobilt minilager slipper kunden å leie bil/henger for transport.

Innendørs minilager

Innendørs minilager er den mest brukte formen for minilager på østlandsområdet. I motsetning til andre former for minilager legger som regel innendørs minilager større vekt på sikkerhet, noe som ofte gir utslag i prisen.
E.T.A. Hoffmann

Verk

Hans forfatterskap er karakterisert som «en konstnerligt mer sofistikerad variant av skräckromantiken», med nærhet til folkeeventyrene og barns fantasiverdner og som en blanding av «en håndgripelig, ofte småborgerlig virkelighet med den mest fantastiske eventyrverden. Slik kan han skape en komisk virkning, men også intens spøkelsesstemning». 
Han debuterte med Fantasiestücke in Callots Manier (1814), som var en samling av fortellinger tidligere trykt annensteds. I Gullskålen fra denne samlingen «lar forfatteren 'salamandrenes fyrste' opptre midt blant hederlige embetsmenn og håndverkere i Dresden»; hovedpersonen Anselmus er en forvirret student som lever i to verdener, en realistisk og en fantastisk. Året etter kom Djevelens eliksirer, som i stil kan minne om skrekkroman, men «miksturen som munken drikker er også et symbol på ondskapens makt». Munken Medardus er en splittet sjel, og etter at han drikker av en mikstur blir splittelsen permanent. Hans onde halvpart begår flere mord før han befris ved sin død. Boken kan minne om Stevensons Dr. Jekyll og Mr. Hyde, som utkom 70 år senere. Tittelpersonen i Klein Zaches, genannt Zinnober (1819) er en ondskapsfull dverg som kan fortrolle menneskene.
De fire samlingene kalt Die Serapionsbrüder (1819–21) – oppkalt etter en litterær vennekrets Hoffmann ble en del av i Berlin etter 1816, inneholdt flere av hans mest kjente fortellinger: blant annet Rat Krespel, Frøken de Scuderi, Nøtteknekkeren, Meister Martin og Nachricht aus dem Leben eines bekannten Mannes. Frøken de Scuderi er en kriminalroman med en intrige fra 1600-tallets franske hoffkretser, med Madeleine de Scudéry som detektiv. I Rat Krespel – som også er kjent med tittelen Antoine, er tittelpersonen en svært eksentrisk far som bekymret for at hans syke og musikalske datter skal dø hvis hun synger. Han isolerer datteren, men hun synger likevel, og dør mens hun synger. 
Hoffmann skrev musikkritikk under psevdonymet «Johannes Kreisler», og denne samme Johannes Kreisler er hovedperson i Hoffmanns fiktive selvbiografi Lebensansichten des Katers Murr (1820-21), hvor den gale kapellmesterens livsskildring blir sammenfiltret med en katts selvbiografi. «Katten representerer den småborgerlige verden som var skyld i og befestet Kreislers galskap».
Jacques Offenbachs opera Les contes d'Hoffmann (1881) er episodisk, og bygger på fortellingene Der Sandmann, Rat Krespel og Das verlorene Spiegelbild. Arien i prologen er hentet fra Klein Zaches, genannt Zinnober.
Poliana

Utseende

Middelsstore (vingespenn 45-80 millimeter), gråbrunt spraglete svermere. Noen store arter som før ble ført til denne slekten blir nå plassert i slekten Macropoliana.

Utbredelse

Slekten forekommer i Afrika og Sørøst-Asia.
Hypolimnas

Utseende

Store, bredvingede, kontrastrikt tegnede sommerfugler. Oversidens bunnfarge er svart med hvite, rosa, grønne eller blå flekker og bånd. Vingenes ytterkant er bølgete til tannet. Noen arter etterligner monarksommerfugler i slekten Danaus og har et avvikende utseende.

Levevis

Junoniini er gode flygere og kan vandre en god del. Larvene lever på mange forskjellige planter, blant andre kjemper (Plantago). Mange av artene kan forekomme i flere fargeformer (morfer).

Utbredelse

Slekten finnes i Afrika, Sørøst-Asia og Australia.
Honda SFX

Motor

Honda SFX er en av de kraftigste, originale 50 cm³-scooterne. Motoren har litt større effekt enn andre mopeder, standardutgaven har 5,2 HK mens Sport har 5,6. Den veier dessuten lite og har en lav dreving slik at den får en god akselerasjon. Sportsversjonen yter 5,4 hk ved 7 000 o/min og 5,8 Nm ved 6 500 o/min. Originalt gjør den 55-65 km/t på flatmark såvel som oppover.
Skofte Ogmundsson

Skofte Ogmundsson eller Agmundsson, også kjent som Skofte fra Giske (død 1103) var en norsk lendmann av Giske-ætten som på begynnelsen av 1100-tallet lot utruste en korsferd.
Skofte var sønn av Ogmund Torbergsson, gift med Gudrun Tordsdatter, datter av Tord Foleson, og far til sønnene Ogmund, Finn og Tord, og døtrene Tora og Ragnhild. Tora ble gift med Åsolv Skuleson på Rein, mens Ragnhild ble gift med Dag Eilivsson på Bratsberg gård i Skien.
Sammen med sine tre sønner dro Skofte omkring 1101 ut på korsferd. De seilte gjennom Gibraltarstredet (Njørvasund) med fem skip, men 1103 døde alle de fire lederne på reisen, og deres følgesvenner, som samme år kom frem til Palestina, vendte snart tilbake. Omtrent samtidig (10. juli 1103) var den danske kongen Erik Eiegod død på Kypros på vei til Det hellige land. Den neste korsferden som utgikk fra Skandinavia var kong Sigurd Jorsalfares i 1107.
Exit (1970)

Synopsis

Maria (Vibeke Løkkeberg) er gift med businessmannen Carl (Tor Stokke), som er svært engasjert i arbeidet sitt. Maria er svømmelærer på fritiden sin, men ønsker noe mer ut av livet sitt. Hun vil ha mer spenning i hverdagen. Maria mistenker seg for å være gravid og går til legen for å få svar, det viser seg at hun venter barn. Hun forteller det til Carl som entusiastisk gjør seg klar til å feire nyheten, men Maria vil ikke ha det. Hun møter den danske arbeideren Lou (Claus Nissen) og inngår et forhold til ham. De to rømmer etter hvert og raner et postkontor med Lous venn Jens (Tutte Lemkow). Det oppstår konflikt mellom Jens og Maria, de skyter ham og rømmet til Marias feriested på en øde holme. Her tilbringer de dagene sine i håp om at de skal kunne slå seg ned der. Filmen er noe samfunnskritisk og stiller spørsmål til hvor kvinnen hører hjemme i samfunnet og det å søke spenning og opprørskhet.
Laholm kommune

Geografi

Småkupert landskap, barskog og myrer i nord og øst, slettelandskap i vest. I sør utgjør høydedraget Hallandsås grensa mellom landskapene Halland og Skåne. Landskapet Hallands høyeste punkt, Högalteknall (226 moh) ligger her. Den langgrunne Laholmsbukten mot Kattegat preges av sandstrender og sandyner, og Sveriges lengste sandstrand med ei lengde på 12 kilometer ligger i kommunen. Skummeslövsstrand og Mellbystrand er kjente badebyer. Sør-Sveriges lengste elv, Lagan, renner gjennom kommunen og munner ut i Kattegat ved Mellbystrand. Flere kraftverk i Lagan ligger innenfor kommunegrensene.

Kommunikasjoner

E6/E20 og Riksväg 24 går gjennom kommunen. Laholm er knytta til det svenske jernbanenettet gjennom Västkustbanan. Markarydsbanan mellom Hässleholm og Halmstad går også gjennom kommunen, men pr 2012 er det ingen persontrafikk på denne banen. Det fins imidlertid planer om å gjenåpne persontrafikken, med stopp i Veinge og Knäred.
Masaki Yokotani

Japans herrelandslag

Masaki Yokotani spilte 20 landskamper for Japans herrelandslag.
26. januar

Navnedag

Øystein, Esten
Taputapuatea

Taputapuatea er en kommune øst på øya Raiatea i Fransk Polynesia. Folketellingen i 2017 viste et innbyggertall på 4 849.
Den har sitt navn etter maraen Taputapuatea, et polynesisk kultsted. Det ble i 2017 erklært som del av verdensarven.
Spanish Town

Historie

Den spanske bosettingen Villa de la Vega ble grunnlagt av guvernør Francisco de Garay i 1534 som hovedstad for kolonien. Senere ble byen også kalt Santiago de la Vega og St. Jago de la Vega. Byen endret navn til Spanish Town etter Storbritannias erobring av Jamaica i 1655. Siden byen fikk store skader i forbindelse med erobringen, tok Port Royal over som en uoffisiell hovedstad. Men i 1692 ble store deler av Port Royal ødelagt av et jordskjelv og Spansih Town tok over som øyas hovedstad.
Spanish Town var hovedstad frem til 1872, da hovedstaden ble flyttet til Kingston.
Villa Farnese

Filmografi

TV-serier Medici:Masters of Florence
Fredriksberg

Historikk

Områdene rundt Fredriksberg regnes som bebodde siden 1600–tallet. De første bosetterne var finske immigranter som drev med svedjebruk. Derfor ble områdene også kalt finnmarker. Området rundt Fredriksberg utgjorde opprinnelig den sørlige delen av Nås finnmark, og området regnes som en del av Västerdalarna (i motsetning til øvrige Ludvika kommune som regnes til Bergslagen).

1700 og 1800-tallet: Jernverksepoken

Fredriksberg ble grunnlagt som industriby i 1729 ved at et verk ble anlagt av Hans Sebastian Grave ved Säfssjøens sørlige ende, vest for Säfsbyen (som i dag i praksis er sammenvokst med Fredriksberg) og fikk status som hovedstad i 1749 da Säfsnäs sokn brøt ut fra Nås sokn. Innenfor grensene for dagens tettsted kom etter hvert også Annefors bruk, som ble grunnlagt i 1736. Navnet Fredriksberg ble valgt for å hedre kong Fredrik I.
Gjertrudsmesse

Gjertrudsmesse eller Gjertrudsdagen var en merkedag som ble feiret 17. mars til minne om nonnen Gertrude av Nivelles (626–659). Primstavsmerket var en lilje, en rokkesnelle, en bjørkekvist eller et kapell. Portretter av Gertrude inneholder ofte mus.

Gertrude

Gertrude ble født i 626. Hun var datter av Pipin av Landen. Merovinerkongen Dagobert I ønsket å gifte seg med henne da hun var 12 år gammel, men hun nektet og avga i stedet et kyskhetsløfte. Hun ble abbedisse i benediktinerklosteret i Nivelles i det som nå er Belgia. Hun var kjent for sin gjestfrihet overfor pilegrimer. I klosteret drev hun mye med spinning og veving. Hun døde i 659 kun 33 år gammel etter å ha fastet og avstått fra å sove over lang tid.
Gertrude skal ha hatt flere visjoner, og det ble sagt at hun hjalp de dødes sjeler den første natten på vei til skjærsilden.

Skytshelgen

Gertrude ble saligkåret straks etter sin død. Hun er skytshelgen for spinnersker, reisende og hjemløse. Hun er også de dødes helgen. Hun ble i Belgia ofte påkalt for å skremme bort feber, mus og rotter.

Værmerker og overtro

På det europeiske kontinentet betød fint vær på Gjertrudsmesse at man kunne begynne med hagearbeidet.
I Norge ventet man gjerne uvær denne dagen. Fra denne dagen burde man prøve om isen var trygg før man bega seg utpå. Det var også viktig at fjøsjenta la seg tidlig, ellers kunne hun få problemer med kyrne. En smørklatt på veggen kunne gi varsel om vårværet. Hørte man skrikene til svartspetten, en av hakkespettene, denne dagen betød det dårlig vær. 
Svartspetten ble kalt Gjertrudsfuglen, men det var etter en annen Gjertrud som ifølge legenden var så gjerrig at hun ikke ville gi Gud og St. Peter en matbit. Som straff ble hun skapt om til en fugl med røde fjær. Men fugle fløy opp gjennom pipa og ble helt svart, bortsett fra oppå hodet. Gjertrudsfuglen kunne lokke folk så langt inn i skogen at de gikk deg vill.
Place des Vosges

Place des Vosges er et torg på grensen mellom det 4. og det 3. arrondissement, i Le Marais-kvarteret i Paris. 
Det het opprinnelig Place Royale.
Torget, som omgis av 36 teglhus med skifertak og mansardvinduer, ble bygd i 1615 for å gi rom for de turneringsspillene som fant sted for å feire Ludvig XIIIs og Anna av Østerrikes bryllup. Ved torget, som i guidebøker av og til kalles det mest romantiske torg i Paris, har flere kjente personer bodd: Madame de Sévigné, kardinal Richelieu og Victor Hugo. I nummer 6 ligger i dag Musée Victor Hugo.
Krona (Molde)

Krona, også omtalt som Krona på verket, er publikums- og magasinbygg ved Romsdalsmuseet i Molde. Bygget var ferdig i 2016 og er oppført i massivt tre og har utmerket seg arkitektonisk. Arkitekt var Reiulf Ramstad Arkitketer AS i Oslo. Det er finansiert med en tredel fra Staten, resten lokalt ,arealet er tilsammen 3.500 kvadratmeter.

Formidling og lager

Bygget er administrasjonsbygg, har en stor fast kulturhistorisk utstilling, den tyske eksilkunstneren Kurt Schwitters som har tilknytning til Romsdal og Sunnmøre har et eget rom i den faste utstillingen. Ellers består den av viktige kulturhistoriske begivenheter, konfeksjonsindustrien, klesdrakter og bunader, båtbygging og båtmotorer, fjell og turisme, Moldehistorie, fiske og kystkuturen og mer. Et rom viser skiftende utstillinger. Det er også en museumskafe, et lokalhistorisk bibliotek, visningsrom og auditorium. Verkstedet For konservering og byningsrestaurering. I magasinet er tusenvis av gjenstander samlet, samt millioner av historiske fotografi. Romsdalsarkivet består av flere hundre meter lokalt kildearkiv. På inngangsdøren er Bjørnson sitatet: «Undrer meg på hvad jeg får å se, over de høye Fjelde.....», dette ble valgt med vilje, med et ønske om at det ble stilt både spørsmål og gitt gode svar.

Om bygget

Bygget har utmerket seg arkitektonisk og ble nominert i konkurransen Årets kulturbygg i verden 2017 (European Union Prize for Contemporary Architecture - Mies van der Rohe Award 2017) . Gjennom tradisjonsrikt materialbruk og form ivaretas lokal historie, tradisjon og landskap. Alpelandskapet i Romsdal kan en finne igjen i takutformingen. Underetasjen er utført i betong, som gjør magasinet brannsikkert. Bygget ellers er i massivt treverk. Utvendig på både vegger og tak er det brukt royalimpregnert furu og den skal verken beises eller males. Vinduene er plassert etter aktiviteten innendørs, litt uryddig, noe som ikke var uvanlig i tidligere tider .
Syntaksrettet oversettelse

En syntaksrettet oversettelse er en metode av kompilator-implementasjon hvor kildekodens programmeringsspråk er fullstendig drevet av en parser.
En vanlig metode for syntaksrettet oversettelse er å oversette en streng til en sekvens av handlinger ved å tildele slike handlinger til hver regel av grammatikken. Parsingen produserer således en sekvens av regel applikasjoner. Syntaksrettet oversettelse er en enkel måte å tilføye semantikk til en gitt syntaks.
Hoskins Peak

Hoskins Peak er et fjell 3 nautiske mil vest for Contact Peak sør i Pourquoi Pas Island i Graham Land i Antarktis. Det ble kartlagt av Falkland Islands Dependencies Survey (FIDS) etter landmålinger, 1956–59, og ble navnsatt av UK Antarctic Place-Names Committee etter Arthur K. Hoskins, en geolog i FIDS ved Stonington Island i 1958 og Horseshoe Island i 1959.
Alaska Marine Highway

Alaska Marine Highway eller Alaska Marine Highway System (AMHS) er en fergetjeneste operert av myndighetene i den amerikanske delstaten Alaska.
Alaska Marine Highway System opererer langs den sørsentrale kysten av staten, de østlige Aleutene og Inside Passage i Alaska og Britisk Columbia, Canada. Fergerutene betjener lokalsamfunn i sørøstre Alaska som ikke har veiforbindelse, og fartøyene kan transportere personer, gods og kjøretøyer. AMHS har over 550 mil med ruter, som går så langt sør som Bellingham i delstaten Washington og så langt vest som Unalaska i Aleutene. Det er totalt 32 terminaler over hele Alaska, British Columbia og Washington. Rutene er del av det nasjonale hovedveinettet i USA og mottar offentlig støtte. Det er også en form for transport av kjøretøyer mellom Alaska og de andre amerikanske statene uten å gå via Canada.
Alaska Marine Highway System er et sjeldent, gjenværende eksempel på en skipsfartslinje som tilbyr regulær, punktlig service med primærformål transport heller enn til fritid eller underholdning. Reiser kan vare i flere dager, men i motsetning til luksus som på en typisk cruiselinje koster lugarer ekstra og det serveres for det meste kafeteriamat.

Historie

Alaska Marine Highway ble grunnlagt i 1948 av Haines-innbyggerne Steve Homer og Ray Gelotte, som brukte en ombygget LCT-Mark 6 landing craft som de døpte M/V Chilkoot. Selskapet ble kjøpt av territorialregjeringen i 1951 og gitt nytt navn til Alaska Marine Highway System i 1963. Rutetilbudet ble utvidet til  Prince Rupert, Britisk Columbia samme år, og til Bellingham i 1967.
I september 2005 fikk Alaska Marine Highway status som All-American Road av Federal Highway Administration.

Lokalsamfunn

Alaska Marine Highways hovedhavn er i Juneau, Alaska, selv om administrative kontorer nylig og kontroversielt ble flyttet til Ketchikan. Andre mindre knutepunkter omfatter Cordova (Prince William Sound), Ketchikan (sørlige Panhandle), og Kodiak (Sør-Alaska).
AMHS betjener følgende lokalsamfunn året rundt:
Akutan; Angoon; Bellingham, Washington; Chenega Bay; Chignik; Cold Bay; Cordova; False Pass; Haines; Homer; Hoonah; Juneau; Kake; Ketchikan; King Cove; Kodiak; Metlakatla; Petersburg; Port Lions; Prince Rupert, British Columbia; Sand Point; Seldovia; Sitka; Skagway; Tatitlek; Tenakee Springs; Unalaska/Dutch Harbor; Valdez; Whittier; Wrangell og Yakutat. Bartlett Cove hvor nasjonalparken Glacier Bay har en skogvokterstasjon 13 km unna Gustavus, blir betjent sporadisk av M/V LeConte i sommermånedene.
Raymond A. Spruance

Marineoffiser

Spruance ble uteksaminert fra U.S. Naval Academy i 1906 og studerte deretter elektroteknikk i noen år. Han hadde etter hvert en omfattende karriere til sjøs, blant annet som skipssjef for fem jagere og slagskipet USS Mississippi. Spruance hadde også stillinger innen ingeniørfag, etterretningstjeneste, stabstjeneste og ved Naval War College fram til andre verdenskrig.

Annen verdenskrig

I de første månedene av andre verdenskrig i Stillehavet hadde kontreadmiral Spruance kommando over en krysserdivisjon. Han ledet Task Force 16 med to hangarskip under slaget ved Midway i begynnelsen av juni. Hans avgjørelser under disse kampene var viktige for utgangen da den endret den videre krigen mot Japan. 
Etter slaget ved Midway ble han stabssjef for øverstkommanderende for den amerikanske Stillehavsflåten, og senere nestkommanderende. Fra midten av 1943 ble han sjef for Central Pacific Force som ble USAs Femte Flåte i april 1944. Mens Spruance hadde kommandoen i 1943-45 i sitt vanlige flaggskip USS Indianapolis, ledet han felttoget som erobret Gilbertøyene, Marshalløyene, Marianene, Iwo Jima og Okinawa, og beseiret den japanske flåten i juni 1944 ved slaget i Filippinerhavet.
Admiral Spruance hadde kommandoen over Stillehavsflåten i slutten av 1945 og begynnelsen av 1946.

Etterkrigstiden

Senere tjenestegjorde han som rektor ved Naval War College til han ble pensjonert fra marienen i juli 1948. Mellom 1952 og 1955 var han ambassadør til Filippinene. 
USS Spruance er oppkalt etter ham.
Hovatn (Bygland)

Historiske fakta

Elva har gjennom historien vært svært viktig for Åraksbø, da den har gitt kraft til sagbruk og kraftverk, også omtalt under Åraksbø. Allerede i 1840-åra blei det satt opp en tredam i Hovatn for å regulere vannforsyningen til Kobberværket. Denne dammen er fortsatt synlig når vannet er helt nedtappa, og ligger 50-60 meter innenfor dagens dam. I 1916 blei det bygd en ny dam for å regulere vannet. Formålet var å sikre mer vann i samband med kraftutbyggingen lenger nede i Otra. Dammen blei forsterket da Hovatn kraftverk blei bygd i 1969. Hovatn var da det kraftverket i Europa med størst effektutnytting av vannet. I nyere tid fikk Agder Energi konsesjon til å sprenge kanaler for å lede vannet som blir stående igjen på sørsida av Vikodden over til inntakstunellen, noe grunneierne var sterkt imot grunna fiske og de kraftige miljømessige inngrepene dette ville medføre. Denne saken vant grunneierne, og ingen kanal blei bygd. Derfor er den sørlige delen av vannet regulert 12 meter mens den nordlige er regulert 17 meter.

Utfartsområde

Hovatn er omgitt av nydelig natur, og er et populært utfartsområde. Bomveger går fra både Åraksbø og Austad.
Ningshaosletten

Ningshaosletten (kinesisk: 宁绍平原, pinyin: Ningshao pingyuan, forkortelse for Ningbo-Shaoxing-sletten) er en kystslette nordøst i den kinesiske provinsen Zhejiang. Sammen med  Hangjiahusletten (杭嘉湖平原) utgjør den det som kalles Zhebeisletten (浙北平原, «Nord-Zhejiang-sletten»).
Kystsletten er oppkalt etter de to større byene Ningpo 宁波 og Shaoxing 绍兴.
Kalinovik

Kalinovik er en by og kommune i Republika Srpska, Bosnia-Hercegovina. Foreløpige tall fra folketellingen i 2013 viste at Kalinovik hadde 2 240 innbyggere.
I 1991 hadde byen 4 596 innbyggere, de fleste av dem var serbere. Ratko Mladić, som er ettersøkt mistenkt for krigsforbrytelser, er født der.